text: গফরগাঁও সরকারি কলেজ ময়মনসিংহ জেলার গফরগাঁও উপজেলা শহরে অবস্থিত একটি সরকারী কলেজ। শহরের কলেজ রোডে পুরাতন ব্রহ্মপুত্র নদের তীরে এই কলেজটির অবস্থান। এই কলেজটি ১৯৫০ সালে প্রতিষ্ঠিত হয়, ১৯৬৫ সালে ডিগ্রি কলেজে রূপান্তর এবং ১৯৮৫ সালে জাতীয়করণ করা হয়। গফরগাঁওয়ে উচ্চশিক্ষা বিস্তারে এই কলেজ গুরুত্বপূর্ণ ভূমিকা রেখেছে।
  
  ইতিহাস
  ৬৮ বছর আগে গফরগাঁওয়ে শিক্ষাকে বিস্তৃত করার উদ্দেশ্যে এই কলেজ স্থাপিত হয়। কলেজটি ডিগ্রী কলেজে উন্নীত হয় ১৯৬৫ সালে। ১৯৮৫ সালের ১ জুলাই কলেজটি সরকারীকরণ করা হয়।
  
  প্রাতিষ্ঠানিক ব্যবস্থা
  
  কলেজে বিভাগের সংখ্যা ১৪ টি। বর্তমানে শিক্ষকের সংখ্যা ৩৫ জন।
  বর্তমানে ১ জন অধ্যাপক, সহযোগী অধ্যাপক ৪ জন, সহকারী অধ্যাপক ৫ জন, প্রভাষক ১৮ জন কর্মরত রয়েছেন।
  
  ছাত্রীনিবাস
  ছাত্রীদের আবাসন ব্যবস্থার জন্য একটি ছাত্রী হোস্টেল আছে।
  
  গ্রন্থাগার
  সমৃদ্ধ গ্রন্থাগারটিতে পুস্তকসংখ্যা প্রায় ৬,০০০ ।
  
  প্রাণ বৈচিত্র্য
  গফরগাঁও সরকারি কলেজে শতাধিক প্রজাতির বৃক্ষ লতা গুল্ম রয়েছে। সেগুলোর মধ্যে গুরুত্বপূর্ণ হচ্ছে অরবরই, অর্জুন, আতা, আমলকি, আঁশফল, কদম, কনকচূড়া, কুম্ভি, কলকে, কামিনী, কেয়া, কৃষ্ণচূড়া, করমচা, কাঠ বাদাম, কাঁঠাল, গগন শিরীষ, গোলাপজাম, চাপালিশ, চালতা, ছাতিম, জারুল, জয়তী, জাম, জামরুল, ডালিম, ডুমুর, ডেউয়া, তমাল, তাল, তেঁতুল, দেশি আমড়া, নাগলিঙ্গম, নাগেশ্বর, নিশিন্দা,  নারিকেল, পলাশ, পেয়ারা, বট, বকুল, বিলিম্বি, মুচকুন্দ, মেন্দা, মনকাঁটা, মহুয়া, যজ্ঞডুমুর, লুকলুকি, লিচু, লোহাকাঠ, শরিফা, সফেদা, সুপারি ইত্যাদি। কলেজের শিক্ষক অনুপ সাদি ২০০৮ সালে ঢাকার বৃক্ষমেলা থেকে ৩শ’ টাকায় দুটি পলাশ গাছ এনে লাগিয়েছিলেন।
  
  তথ্যসূত্র
  
  বিষয়শ্রেণী:ময়মনসিংহ জেলার কলেজ
  বিষয়শ্রেণী:গফরগাঁও উপজেলা
  বিষয়শ্রেণী:১৯৬৫-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৬৫-এ পাকিস্তানে প্রতিষ্ঠিত
  বিষয়শ্রেণী:গফরগাঁও উপজেলার শিক্ষা প্রতিষ্ঠান
  বিষয়শ্রেণী:বাংলাদেশের সরকারি কলেজ
  বিষয়শ্রেণী:১৯৫০-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৫০-এ পাকিস্তানে প্রতিষ্ঠিত
title: গফরগাঁও সরকারি কলেজ